

· tajnik/tajnica Agencije - voditelj/voditeljica Odjela pravnih, računovodstvenih i pomoćnih poslova (voditelj ustrojstvene jedinice 1) - 1 izvršitelj na neodređeno vrijeme u Zagrebu (koeficijent 2,90)

Popis i opis poslova:

· organizira rad i usklađuje izvršavanje poslova u Odjelu pravnih, računovodstvenih i pomoćnih poslova te usklađuje rad odsjeka unutar Odjela
· raspoređuje poslove i daje upute radnicima za izvršavanje određenog posla
· obavlja nadzor nad radom radnika Odjela pravnih, računovodstvenih i pomoćnih poslova
· prati zakone i druge pozitivne propise koje je Agencija dužna primjenjivati u svakodnevnom poslovanju te daje potrebna objašnjenja ravnatelju i drugim radnicima Agencije
· izrađuje nacrte, prijedloge te izmjene i dopune postojećih općih akata Agencije
· predlaže donošenje općih i pojedinačnih akata nadležnim tijelima Agencije
· [bookmark: _GoBack]izrađuje prijedloge podnesaka kojima se Agencija obraća mjerodavnim tijelima i sudovima te drugim pravnim osobama
· obavlja druge pripadajuće poslove iz svog djelokruga po nalogu ravnateljice


· viši savjetnik/viša savjetnica za javnu nabavu u Odjelu pravnih, računovodstvenih i pomoćnih poslova, Odsjeku pravnih, kadrovskih i pomoćnih poslova – (viši savjetnik 1) – 1 izvršitelj na neodređeno vrijeme u Zagrebu (koeficijent 2,35)


Popis i opis poslova:
· izrađuje godišnji plan nabave, vodi evidenciju postupaka javne nabave i sklopljenih ugovora, izrađuje godišnje izvješće o javnoj nabavi te vodi i ažurira registar ugovora o javnoj nabavi i okvirnih sporazuma sukladno važećim propisima iz područja javne nabave
· priprema i provodi postupak javne nabave
· zaprima i obrađuje zahtjeve za nabavu roba, radova i usluga te utvrđuje sukladnost s planom nabave, utvrđuje procijenjene vrijednosti roba, radova i usluga
· priprema odluku o početku postupka javne nabave, odnosno priprema internu odluku kojom se imenuju ovlašteni predstavnici naručitelja i određuju njihove obveze i ovlasti u postupku javne nabave
· priprema zahtjev za prikupljanje ponuda (za usluge iz Dodatka II. B)
· izrađuje dokumentaciju za nadmetanje
· vrši objavu poziva na nadmetanja i druge objave u Elektroničkom oglasniku javne nabave, daje objašnjenje dokumentacije za nadmetanje svim gospodarskim subjektima sukladno važećim propisima iz područja javne nabave
· vodi procesnu radnju otvaranja ponuda, pregleda i ocjene ponuda, vodi zapisnik o otvaranju ponuda i zapisnik o pregledu i ocjeni ponuda
· priprema odluku o odabiru ponuditelja, odnosno poništenju javnog nadmetanja
· sudjeluje u izradi ugovora s odabranim ponuditeljem
· vrši objavu obavijesti o sklopljenom ugovoru o javnoj nabavi ili okvirnom sporazumu u Elektroničkom oglasniku javne nabave u nabavama bagatelnih vrijednosti zaprima i obrađuje zahtjeve za nabavu roba, radova i usluga, prikuplja ponude, sudjeluje u izradi ugovora, piše narudžbenice
· kontrolira račune koji su rezultat javne nabave i „bagatelne nabave“, uparuje narudžbenicu ili ugovor s računom, potpisuje ovjeru troška
· prati propise i stručnu praksu vezanu uz javnu nabavu te upućuje na primjenu propisa
· obavlja i druge stručne poslove iz svog djelokruga po nalogu ravnateljice ili druge ovlaštene osobe

